ming030890/wiki-yue-high-quality huggingface dataset:
佛竹

佛竹（粵拼：fat6 zuk1；學名：Bambusa ventricosa），又嗌羅漢竹（lo4 hon3 zuk1）、大肚竹（daai6 tou5 zuk1）、葫蘆竹（wu4 lou4 zuk1）、密節竹（mat6 zit3 zuk1），係禾本科簕竹屬嘅常綠竹本灌木，原產中華人民共和國廣東地區，而家喺中國華南同馬來西亞、美洲嘅亞熱帶同熱帶地區都搵到。

樣
植株叢生，稈短而細，有些少畸形，似佛肚。

用途
植株一般做庭院植物同觀景植物，公園同寺院好多時都用到。
佛統大塔寺

大塔寺（泰文：พระปฐมเจดีย์、英文：Phra Pathom Chedi，意思係神聖嘅舍利佛塔）喺泰國佛統府，高127米，係世界上最高嘅佛塔。
佛烈仙納曼

佛烈仙納曼（粵拼：fat6 lit6 sin1 naap6 maan6，英文：Fred Zinnemann，1907年4月29號—1997年6月14號）係個美國電影導演，攞過2次奧斯卡金像獎。佢喺1997年因為心臟病而喺倫敦過咗身。
佛羅里達大學

佛羅里達大學（英文：University of Florida，UF）係喺美國佛羅里達州蓋恩斯維爾嘅一間公立大學。
北落師門

北落師門係個喺南魚座嘅恆星，距離太陽25光年。
北葵涌公共圖書館

北葵涌公共圖書館（英文：North Kwai Chung Public Library）係香港葵青區一個細圖書館，喺葵涌石蔭路北葵涌街市及圖書館三樓同四樓。
北萊茵－西法倫

北萊茵－西法倫（德文：Nordrhein-Westfalen，又譯北萊茵－威斯特法倫），係德國西面嘅一個聯邦州，首府杜塞爾多夫。
北葵涌賽馬會游泳池

北葵涌賽馬會游泳池（英文：North Kwai Chung Jockey Club Swimming Pool）係香港新界嘅一個公眾游泳池，喺葵青區葵涌和宜合道290號，由康樂及文化事務署管理。
北荷蘭

北荷蘭（荷蘭文：Noord-Holland）係荷蘭嘅其中一個省，首府哈林。
維基同享有多媒體嘅嘢：North Holland
北菲士蘭文

北菲士蘭文係印歐語系日耳曼語族西日耳曼語支嘅一種語文，主要喺荷蘭舒勒斯維－荷斯泰因用，約莫有1萬人用。
北落基山狼

北落基山狼（學名：Canis lupus irremotus）係犬科犬屬嘅其中一個亞種。
北葵涌母嬰健康院

北葵涌母嬰健康院，香港母嬰健康院之一，為母嬰同婦女而設，有健康檢查，有家庭計劃等，址喺葵涌大白田街，北葵涌診療所入便，英文叫North Kwai Chung Maternal and Child Health Centre。行政上歸葵青區。開禮拜一到五，禮拜六開每月第二同第四個，公眾假期唔開。歸衞生署管。
北葵涌鄧肇堅體育館

北葵涌鄧肇堅體育館，香港室內體育館之一，喺葵涌梨木樹，和宜合道二百九十二號，和宜合道運動場以東，近大白田徑，英文叫North Kwai Chung Tang Shiu Kin Sports Centre。行政上歸葵青區。設施有籃球場、排球場、羽毛球場、網球場、壁球場、乒乓球檯、活動室、健身室。
館以鄧肇堅爵士命名。由於喺葵涌北部，以北葵涌命名。
北菓洲

北菓洲，又寫做北果洲，或者叫北果洲群島，係香港新界菓洲入面靠北面嘅一組群島，主要由細洲、細洲尾同殻仔排組成。
任達榮

任達榮，SBS，香港親中陣營政治人、生意人（恆和珠寶非執董）、退休警務人員。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。2022年，佢喺李家超無提政綱嘅情況下，有份提名李家超參與2022年香港行政長官選舉。
2021年12月，喺北京未經諮詢或香港人同意，大幅度削減直選議席比例之後嘅首次立法會選舉，佢提名李廣宇。
2023年12月，喺區議會被大幅度削減直選議席同埋提高參選門檻，任達榮支持鄧德成喺呢次區議會選舉參選。
仿真芝士

仿真芝士係指烹飪上芝士嘅替代物，用來取代菜式上因為客人需求或避免令客人敏感症發作嘅芝士。無論係佢嘅融點或價格，仿真芝士均都有佢嘅優點，特別係佢較平嘅價錢，可以幫商界減輕經營成本。
仿真芝士大多數由大豆製成，但亦都有由米、杏仁、營養酵母或其他非乳品物質製成。仿真芝士就好似植物性奶油嘅替代品，可以用來替代各種芝士產品。呢啲產品通常都被某尐食物偏好者消費，例如純素食主義者、教條限制者（大部份仿真芝士都由拉比認可，係符合教規嘅嘢食）、乳糖不耐症或牛奶過敏患者。

品牌
以下係一尐比較常見嘅素食仿真芝士牌子，全部都無酪蛋白喺入邊：Cheed、Cheezly、FYH Vegan Gourmet Cheese、NuttyCow NutCheese、Sheese、Teese以及Tofutti。此外重有一尐不含大豆成份嘅全素仿真芝士，包括有：Daiya、Dr.Cow、 Chreese以及Veganrella，全部都有全素食品認證，所以100%保證不含酪蛋白。
任進輝

任進輝，香港律師兼親中派政治人物。

政治觀點同活動
佢係香港親中派嘅成員。喺2017年，佢曾經簽署反對港獨嘅聯署。
仿射幾何

仿射幾何（粵拼：fong2 se6 gei2 ho4；英文：affine geometry）係幾何學一門子領域，研究冇距離同角度概念下嘅幾何。
仿射轉換

仿射轉換（英文：affine transformation）喺歐氏幾何上係指保留線同平行（但唔保留距離同角度）嘅幾何變換。
來電險事

《來電險事》（英文：Phone Booth）係套2003年上畫嘅美國驚悚片。佢講述咗喺一個電話亭入面，一個男人畀狙擊手威脅做人質嘅故事。
來鳳

來鳳係中國湖北恩施一個縣，總面積1320平方公里，人口31萬。
來自北國

《來自北國》係一套日本電視劇，由田中邦衛、吉岡秀隆、中嶋朋子、石田步、地井武男主演，1981年首播，講北海道富良野市。
來自星星的PK

《來自星星的PK》（PK，意思係「醉酒鬼」）係2014年一部印度波里活電影，講有個外星人去到地球嘅印度接觸到唔同宗教嘅經歷。電影譯名主要係借嗰陣時興嘅韓劇《來自星星的你》，但兩個作品完全無關係。呢套戲曾經係全球最賣座嘅印度電影，打破咗2013年《作死不離3兄弟》嘅紀錄，但2017年就畀《打死不離3父女》打破咗紀錄。
來自星星的你

《來自星星的你》（粵文意思：嚟自星星嘅你）係2013年韓國電視劇，由金秀賢同全智賢主演。
故仔講1609年嚟到地球嘅外星人同一位現代女人嘅愛情。
來路不明嘅火車

《來路不明嘅火車》（法文：Le Train de Nulle Part；英文：The Train from Nowhere），係一部響2004年出版，由法文寫成嘅小說。呢本書共有223頁，最大嘅特點係全本書無動詞，作者米歇爾．塔萊（Michel Thaler）聲稱係全球第一部無動詞嘅小說。

背景
《來路不明嘅火車》喺2004年4月22號率先響法國出版。作者米歇爾・塔萊係佢嘅筆名，佢自稱係文學博士，年約60歲，之前未出版過任何嘅書。對於出版呢本書嘅動機，佢解釋話「動詞就好似花叢入面嘅野草，你要鏟咗尐草，等尐花茁壯成長」，而且呢本小說當中係太多關於動作嘅描述，而係着重對火車乘客嘅形容。

評論
雖然作者自評《來路不明嘅火車》係「文學史上嘅一次革命，大膽、現代、對文學嘅意義，有如偉大嘅達達主義同超現實主義」，但係大部份嘅評論都係批評呢本書。雜誌《新觀察家》認為呢本書令人不快，重話作者對女乘客嘅描寫，說明作者有厭女症。權威文學雜誌《Lire》批評呢本書「好似係11歲學生寫成嘅作品」；美國《高等教育紀事報》話呢本小說「令人不安、引唔起食慾」；愛丁堡大學文學系教授 Geoffrey Pullum連續用咗三個「瘋狂」嚟形容呢本書。
對於一面倒嘅批評，米歇爾・塔萊不以為然，重話呢尐反對者過於保守。
南北朝

南北朝（420年—589年）係夾住東晉至到隋唐嘅一段多國分立時代，由420年劉宋立國開始，至到589年隋朝滅咗南陳為止。因為大體上都係南北對峙，所以叫南北朝。
南朝（420年—589年）包括宋、齊、梁、陳等四個朝代；北朝（439年—589年）就包含北魏、東魏、西魏、北齊同埋北周等五個朝代，而隋朝就唔計。

南朝
南朝主要係由一啲出身唔係咁好嘅寒門統治。話說喺東晉後期，一啲世家大族懶得去管理軍隊，所以成日安排啲寒門出任軍職。其中一個就係劉宋嘅君主劉裕。佢喺420年篡東晉帝位，做咗皇帝，國號「宋」。
雖然係咁，世家大族始終都好有影響力。而南朝整體上都係喺皇位爭奪之中度過，成日都互相動武。結果南朝越嚟越亂，最後到南陳嗰陣，就淨係靠條長江防守住。

北朝
北朝係由一班胡族人所統治嘅。大概喺439年，北方由鮮卑族拓跋氏統一咗。鮮卑族同埋一班胡族人，因為長期住喺黃河一帶，逐漸受到漢族文化影響。所以一開始就推行漢化政策，又建立均田制等等嘅稅收制度。
之但係因為唔同種族，北魏後期嘅朝政越嚟越差，最後分裂成東魏同埋西魏。後來兩個分別由北齊同北周取代。無耐北周消滅咗北齊，北方再度統一。
北朝經過咗百幾年，胡族同漢族之間開始有所融和。一啲胡人終於變得同漢族人無分別，而漢族人喺北朝亦都掌握咗軍事大權。到隋朝取代北周，發兵攻打南朝，再次一統中原。
南北大道

南北大道（粵拼：naam4 bak1 daai6 dou6，馬來話：Lebuhraya Utara-Selatan，英文：North-South Expressway，淡米爾文：வடக்கு-தெற்கு விரைவுசாலை）位於馬來西亞半島西海岸，係馬來西亞以及東南亞最長嘅高速公路，全長772公里，喺1994年9月8號由時任馬來西亞首相馬哈迪開幕。大道北端喺吉打州馬泰邊境嘅黑木山，同泰國宋卡府嘅碧甲盛路接壤。大道止於南端柔佛州新山嘅新柔長堤，途經吉打、檳城、霹靂、雪蘭莪、森美蘭、馬六甲同柔佛7個州。馬來半島嘅公路系統以南北大道為骨幹，形成咗一個頗為完善、高效嘅陸路交通網，有效取代聯邦1號公路。大道目前由南北大道有限公司（Projek Lebuhraya Utara Selatan Berhad，簡稱PLUS）管理，屬於亞洲公路網AH2線路。

概況
南北大道主要分為4個路段，包括
：南北大道北段，由黑木山到吉隆坡，經北海同怡保等地，全長460公里；
 ：南北大道南段，由吉隆坡到新山，經芙蓉、馬六甲市、永平等地，全長312公里；
  ：新巴生河流域大道，用同樣嘅道路編號，由巴生嘅武吉拉惹到吉隆坡大使路（英文：Jalan Duta），全長35公里；
 ：南北大道第二中環銜接大道，1997年建造，由沙亞南到汝來北部，途經布城、吉隆坡國際機場，畀駕駛人士繞過吉隆坡市區，全長60公里。
同時，南北大道有限公司亦同時對以下銜接南北大道嘅高速公路擁有管理權：
：第二通道高速公路，由士乃國際機場到丹絨古邦同新加坡銜接，全長44公里；
：芙蓉-波德申大道，全長23公里；
  ：北海-居林大道，全長17公里；
：檳威大橋，全長13.5公里。

車道
一般上南北大道有4條車道，來回各兩條。
以下係例外，呢啲路段有6條或者8條車道（來回各3或者4條）：

為減少事故所採取嘅措施
雙車道11公里高速公路路段
根據法律，大多數重型車限時速80至90公里。由於2個車道並唔足以應付龐大嘅交通流量，導致咗多宗致命車禍發生，而且仲有上升趨勢。所以，南北大道部分路段已經增加咗行車線數量。
喺原本計劃入面，每小時110公里嘅雙車道高速公路將會被提升做3條行車線嚟避免車禍發生。不過，部分路段又再另外增加咗一條車道，令佢成為4條行車線。

收費系統
新街場收費站，通往吉隆坡。南北大道南段幾乎全都採用封閉式系統。
擁有一觸即通卡同SmarTAG車道嘅收費站。
南北大道有兩個收費系統：
開放式系統——使用者只需要喺呢個系統範圍內嘅收費站繳付一定金額。呢個系統喺以下收費站中使用（只採用電子收費系統（ETC），例如：一觸即通卡、PLUSMiles同SmartTAG）：
黑木山（吉打）
日得拉（吉打）
高巴三萬（檳城）同魯乃（吉打）
蘆骨同萬茂（森美蘭）
檳威大橋
新柔長堤
馬新第二通道
封閉式系統——使用者喺進入大道前喺相關收費站領取收費票或者PLUSTransit卡，並喺大道出口嘅收費站依照所使用嘅路線長度畀相關金額。2013年6月18號開始，所有大道收費站推出可重覆使用嘅PLUSTransit卡嚟取代原有通行證。由2016年4月5號開始，大道使用者必須使用一觸即通卡、PLUSMiles同SmartTAG嚟進入大道。2017年4月26號開始，大道收費站全面電子化。PLUSTransit卡喺中午12點後停止發放。

南北大道紀念郵票
馬來西亞郵政局曾經喺1994年9月10號發行印有南北大道圖片嘅紀念郵票，面額分別係30仙、50仙同一令吉。
南北杏

南北杏係杏仁，可以生食，但多數熟來食。佢係南杏同北杏按比例。南杏北杏，南甜北苦，各有藥用之效。不過北杏有毒，不能太多，所以南北杏之中，北杏份量通常好少。
南北新華街

南新華街：從騾馬市大街、珠市口西大街同虎坊路嘅交界開始，一直向北去到宣武門東大街同前門西大街嘅交界。
北新華街：從宣武門東大街同前門西大街嘅交界開始，一直向北去到府右街同西長安街嘅交界。
勇氣號步兵坦克

勇氣號步兵坦克（A38），係一種僅僅進行到原型車階段嘅英國二戰坦克設計，設計嘅目的係滿足遠東地區對輕量而且裝甲厚實嘅戰車嘅需求，但係最後發現設計不切實際，又唔安全，所以無採用到。響1943年曾經有計劃研發安裝改進型傳動同隕石引擎嘅「勇氣II號」，但係之後不了了之。
現存唯一嘅一架勇氣號坦克最初係由坦克技術學院保存，以「警示後來嘅學生」，家陣由博文頓坦克博物館收藏。

設計同研發
勇氣號坦克最初設計嘅要求係作為一款響遠東用嘅攻擊坦克，喺盡可能低嘅重量之下擁有厚嘅裝甲。呢種設計同A33奮進號相似，只不過輕好多。勇氣號最終達到了要求，前裝甲有114mm厚並且只重27噸，但係性能大打折扣。
勇氣號坦克喺1945年5月進行測試，喺第一日就不斷有小問題：駕駛員要用盡全力先至操作到轉向桿，同時用腳剎同變速桿嗰陣有受傷嘅風險，重量分佈上都有問題，離地間隙只有9英寸；加上戰爭結束，呢款坦克失去咗繼續存在嘅價值，所以負責嘅官員最終決定停止勇氣號坦克項目。
勒

勒（粵拼：lak6，Nut，古埃及文：Nwt）係古埃及嘅夜空同星之神。佢係舒同泰芙勒個囡，亦係九柱神之一。
勇者鬥惡龍怪獸系列

《勇者鬥惡龍怪獸系列》（Dragon Quest Monsters）係一個怪獸育成遊戲系列。
勇者

勇者，有勇之人，無懼嘅人，唔怕凶險嘅人，遇難事唔會避嘅人。至早見於孔丘，「知者不惑、仁者不憂、勇者不懼」，不懼就係勇者定義。以此智仁勇三者，視為品德而受人推崇。
勇者連死都唔怕，時常用於戰場，故此如何用勇者，亦為古時治術之一。
後世各家之言，亦對勇者除咗不懼之外，要具備乜嘢品德，亦各有各說。當中有啲將勇者與義相關，義勇成日一齊講。
亦有啲只純粹不懼而論，勇者亦會做壞事，容易動怒，中意鬥爭。

論語
論語為春秋時孔丘同弟子對話。有好幾處講勇者。子罕一篇寫，「子曰知者不惑、仁者不憂、勇者不懼。」同樣一句，亦見於憲問，「子曰君子道者三、我無能焉。仁者不憂、知者不惑、勇者不懼。子貢曰夫子自道也。」都講勇者不懼。另外憲問又寫，「子曰有德者、必有言。有言者、不必有德。仁者、必有勇。勇者、不必有仁。」陽貨一篇又講「子貢曰君子亦有惡乎。子曰有惡。惡稱人之惡者、惡居下流而訕上者、惡勇而無禮者、惡果敢而窒者。曰賜也亦有惡乎。惡徼以為知者、惡不孫以為勇者、惡訐以為直者。」
由此可知，孔丘儒家，亦推崇勇者，定義為不懼。然而仁者亦為勇者，而勇者就未必係仁者。勇而無禮亦唔稱得上勇。

荀子
荀子時已到咗戰國，戰亂頻繁，互有吞併之後，國數少咗，國嘅規模亦變大。佢亦談論勇者，並且分咗類，見於兩篇，一見於榮辱，二見於性惡。
榮辱咁寫。
有狗彘之勇者、有賈盜之勇者、有小人之勇者、有士君子之勇者。爭飲食、無廉恥、不知是非、不辟死傷、不畏眾彊、牟牟然惟利飲食之見、是狗彘之勇也。為事利、爭貨財、無辭讓、果敢而振、猛貪而戾、牟牟然惟利之見、是賈盜之勇也。輕死而暴、是小人之勇也。義之所在、不傾於權、不顧其利、舉國而與之不為改視、重死持義而不橈、是士君子之勇也。
荀子喺將唔同類嘅型嘅人，各有原因而勇。有啲好低層次，只為有胃口而勇，狗彘之勇者。再有啲為財而勇，賈盜之勇者。有啲根本唔愛命，小人之勇者。而為義而勇，就係士君子之勇者。
性惡咁寫。
有上勇者、有中勇者、有下勇者。天下有中、敢直其身。先王有道、敢行其意。上不循於亂世之君、下不俗於亂世之民。仁之所在無貧窮、仁之所亡無富貴。天下知之、則欲與天下同苦樂之。天下不知之、則傀然獨立天地之間而不畏。是上勇也。禮恭而意儉、大齊信焉、而輕貨財。賢者敢推而尚之、不肖者敢援而廢之。是中勇也。輕身而重貨、恬禍而廣解苟免、不恤是非然不然之情、以期勝人為意。是下勇也。
荀子將勇者分上中下三等。秉乘先王之道而唔隨波逐流，無所畏就為上勇者。有品德唔貪財嗰種，為之中勇者。貪財唔重視條命，就係下勇者。
勐海

勐海係中國雲南西雙版納一個縣，總面積5511平方公里，人口33萬。
勐臘

勐臘係中國雲南西雙版納一個縣，總面積7056平方公里，人口20萬。
勇闖魔域山

《勇闖魔域山》係套美國嘅電影，片馬98分鐘，喺2009年3月13號上畫。
佐治夏里遜

佐治夏里遜（George Harrison，1943年2月25號—2001年11月29號）係英國嘅音樂人同埋作曲家，披頭四結他手同歌手。
喺披頭四時，因為約翰連儂同保羅麥卡尼呢兩個人嘅影響力太大，佢雖然有才華，不過一直俾呢兩個人遮住晒，活喺佢哋嘅陰影之下，又加上佢相比其他人係最安靜最低調嘅成員，人哋提到佢時成日就會叫佢「安靜嘅披頭四」或者「第三只披頭四」。
1960年代中，因為佢去到印度，接觸咗東方嘅樂器、音樂同埋哲學，令到佢做嘅音樂融入咗唔同嘅色彩同內涵，成為咗世界音樂嘅先鋒，唔單止對嗰時披頭四嘅音樂風格有好大嘅轉變，對西方嘅音樂世界都有好大嘅影響。
1971年佢響紐約組織咗「求助孟加拉慈善音樂會」，佢對印度禪學嘅理解同參透，佢嘅精神同思想喺呢次音樂會中體現，同佢加入咗東方色彩嘅音樂對西方人產生深遠嘅影響。
除此之外佢重係英國六人喜劇團體「踎低噴飯」（Monty Python）嘅電影製作人同超級樂隊The Traveling Wilburys嘅成員。
2001年11月29號下晝佐治夏里遜響洛杉磯友人屋企過世，終年58歲。
佐治奧威爾

佐治奧威爾（George Orwell，真名係Eric Arthur Blair，1903年6月25號—1950年1月21號）係英國左翼作家、新聞記者及社會評論家。佢嘅作品充滿對社會唔公義嘅反省、極度唔妥極權主義、 寫嘢清楚嘅執着同深信民主社會主義。
奧威爾「可能係20世紀最出色記錄英語文化嘅人」 ，佢嘅作品有好多唔同嘅體裁（genre）當中包括小說、散文、挑戰式新聞學、文學評論、詩歌。最出名嘅傳世作品就係諷刺小說《動物農莊》同反烏托邦嘅《一九八四》。奧威爾用佢嘅銳目，批判假社會主義之名、行極權主義為實嘅史太林主義；而小說中對極權主義政權嘅語言喺之後五十幾年都不斷被歷史印證。所以呢兩部作品堪稱世界文壇政治諷喻小說嘅經典，影響唔單只喺文學界。佢小說入面創造嘅「老大哥」、「新話」、「雙重思想」等詞彙都收咗入英文字典。
由於喺歷史上東西方嘅對峙，奧威爾嘅作品經常被視為反蘇同反共嘅代名詞，因此喺蘇聯、東歐、中華人民共和國等社會主義國家遭到封殺。《一九八四》直到1985年先有簡體中文版刊行，且出版初期被列為「內部讀物」，只係畀特定嘅人群買嚟睇。
佐治圖普五世

佐治圖普五世（King George Tupou V，1948年5月4號—2012年3月18號）係湯加第五任國王，2006年到2012年在位，2012年喺香港醫癌嗰陣駕崩，終年63歲。
佐治城

佐治城（英文：Georgetown）係圭亞那首都。
佐治奧斯·帕潘德里歐

佐治奧斯·帕潘德里歐（1888年2月13號—1968年11月1號）係希臘前總理（1944年—1945年、1963年、1964年—1965年三次）。佢個仔同個孫仔都做過希臘總理。
南瓜

成熟咗嘅南瓜。
南瓜（Cucurbita）又叫番瓜，係葫蘆科植物，果大，通常用嚟整甜品。

文化
南瓜喺英文世界嘅萬聖節用刻成燈籠，叫做「積克南瓜燈」（jack-o'-lantern）。
童話灰姑娘入面有講到用南瓜造嘅馬車。
南生圍

南生圍喺香港新界，元朗市區以北。南生圍有好多魚塘，因為喺鹹淡水交界位，所以有紅樹林。紅樹林有唔同種嘅昆蟲仔，亦有唔少季候鳥聚集。
南田

南田，又嗌南村 (粵拼：naam4 cyun1)，喺廣州河南，北邊到涌尾田心坊，南邊接瑤頭永盛圍。有涌尾涌、南村涌經。南村嘅龍船埋喺馬涌。另外，五中都喺南村嗰頭。
二十世紀八十年代末，四航局出錢填涌尾涌，兼夾整南村紫來大街街頭嘅一段爛路，喺紫來大街同得勝崗之間起咗條石屎人行天橋。
1999年，拆屋起南田馬路，將南村劈成南北兩邊。而家，南田路成咗海珠區主幹道路。

姓氏
村民姓區、梁、鄧、曾、周、鍾、黃、齊、張、劉、陸。
區姓：區係南村大姓，出過進士區震。有三間祠堂：熾昌堂、靄芝祖、區家廳。
鄧姓：有鄧家祠，日本仔攻入廣州嗰陣無咗。
周姓：無祠堂，但係出過詩人周誼。
其他姓祠堂有曾張黃三姓祠、梁巷孔廳等。

廟
南田古廟：而家無咗，原址喺家陣嘅江南大道中後街。有碑記《僧成鷲南田神廟記》，文章收錄喺《咸陟堂文集》，原來嘅石碑好早就唔見咗。
泰山祖廟：堂號寶蓮，喺紫來後街附近，即係家陣嘅復興大馬路1-1號。而家無咗，變咗南村路小學。
孤魂廟：喺稔崗，係清朝初期起嘅一座好細間嘅石廟，門口有對聯：「天不絕人絕到此時無可絕 鬼猶求食求得其所有何求」。廟裡面有好多神主牌。廟後面係墳場。而家廟同墳場都無咗。
龍母廟：喺家陣江南大道中後街街尾位，無咗。
南瓜湯

南瓜湯係用南瓜做主要材料嘅湯，色水橙紅。
光陽

光陽（韓文：광양시／光陽市 Gwangyang si */?）係大韓民國全羅南道嘅一個市。
光通量

光通量（luminous flux）喺光學上係指感知到嘅光嘅功率，佢同輻射通量唔同，輻射通量會計嗮所有電磁輻射，光通量淨係計可見光。
光速

光速（speed of light）指光喺真空嘅速度，亦係所有電磁波喺真空嘅速度，係物理好重要嘅常數，通常用c₀或者c來表示（來自拉丁話 celeritas，解做迅速、敏捷）。
光速等於299,792,458米/秒（即係1,079,252,848.88千米/小時）。呢個速度並唔係測量出嚟，而係定義出嚟。由1983年10月21號起，1米定義為光喺1/299,792,458秒內所行嘅距離。
光遺傳學

光遺傳學（optogenetics）係一種技術，涉及用光嚟控制一啲遺傳上受改造、會對光有反應嘅神經細胞。呢種技術喺神經科學研究上好有用。

配合時間編碼
光遺傳學嘅示範；呢隻動物嘅運動神經細胞受改造，每當受改造嘅細胞俾藍光射到嗰陣就會射動作電位，令佢控制嗰嚿肌肉收縮。
睇埋：時間編碼
光遺傳學可以配合腦神經學上講到嘅時間編碼，達致自由噉控制一隻動物嘅神經系統活動：光遺傳學呢種技術涉及控制一隻動物嘅基因，將佢啲神經細胞變成會對光有反應，而跟手科學家就可以用光控制呢啲受改造嘅神經細胞，有得（例如）控制個別神經細胞產生乜嘢同點樣嘅 spike，而且解像度高到睇到個別單一細胞嘅程度；舉個例說明，想像而家有粒受改造嘅老鼠神經細胞，佢會對藍色光有反應，每次受藍色光刺激嗰陣都會產生一個 spike；而當粒細胞感應唔到藍光嗰陣時，粒細胞就唔會再產生 spike，即係話研究者會能夠靠藍光訊號嚟控制神經細胞產生 spike 。然後神經科學家就能夠透過操弄隻老鼠嘅神經細胞嘅 spike 發射，睇吓 spike 嘅發射時間傳達到乜嘢資訊（例如係睇吓 ISI 嘅變化會點樣影響老鼠嘅肌肉活動）。
除咗科研上有用之外，「用光遺傳學控制 spike 嘅時間」呢種技術仲俾人指係有可能幫到手醫一啲同 spike 異常有關嘅神經或者心理疾病。透過控制 spike 嘅產生，神經內科醫生可以特登提高或者壓抑個腦某啲區域嘅活動，等個腦嘅活動變成正常嘅樣－而好多嘅神經或者心理疾病，包括咗抑鬱症（major depression）、精神分裂（schizophrenia）同柏金遜症（Parkinson's disease）呀噉，都係源於個腦某啲區域嘅活動異常嘅。而且有研究顯示，對 spike 與 spike 之間嘅時間間隔嘅操作喺控制起腦活動嗰陣，可能仲有效過藥。
光電效應

光電效應嘅抽象圖解；紫色箭咀表示電磁波，個長方形表示嚿金屬，而由長方形度飛緊出嚟嗰啲圓形表示電子。
光電效應（粵拼：gwong1 din6 haau6 jing3；英文：photoelectric effect）係一種物理現象，指電磁波－例如紅外線或者 UV 呀噉－射落去一嚿材料－通常係一嚿固體嘅金屬－嘅表面度嗰陣，嚿材料裡面嘅電子有可能會被釋放出嚟，駁落電路度嘅話仲會產生電流。
光電效應喺現代物理上好出名：光電效應係喺 1887 年被發現嘅；打後愛因斯坦喺 1905 年提出證據，用光電效應實驗嚟引證「光有粒子噉嘅特性，唔淨只係一股股電磁波咁簡單」呢個諗頭，而呢個諗頭係量子力學（現代物理其中一條支柱）最緊要嘅基本概念之一。
篇文跟住嘅內容，假設讀者已經識嗮古典電磁學同原子論嗰啲基本概念。

實驗佈置
睇埋：古典電磁學同電磁波
世上首次展現光電效應，係德國物理學家亨利希赫茲喺 1887 年做嘅一場實驗：到咗 19 世紀尾，科學界已經知某啲金屬對光噉嘅電磁波敏感，畀光射到嗰陣會有電子由嚿金屬嘅表面度射出嚟。
噉想像家吓將嚿噉嘅金屬駁住咗條電路（睇下圖幅抽象圖解），當中
發射極係射電子嗰嚿金屬；
光電子係發射極因為界光射到而射出嚟嘅電子；
符號 A 係量度股電流有幾勁嘅架生；
符號 V 係量度股電壓有幾勁嘅架生；
可變電源係一個可以施加研究者指定嘅電壓（）嘅嘢（簡單嘅可以想像一嚿電芯）；
設  做可變電源施嘅電壓。而家暫且將  設做 0，再將束光射落去發射極嗰度。電子係帶電荷嘅粒子，古典電磁學上已知，帶電荷嘅嘢流動就會有電流；而靠 A 同 V 可以睇到，噉嘅實驗佈置的確會引致條電路有股電流出現－呢種現象就係所謂嘅光電效應。

停止電壓
停止電壓嘅抽象圖解；下圖幅圖 Y 軸係  而 X 軸係 。X 軸正向表示「同  相同嘅方向」。
睇埋：電壓同強度 (物理學)
物理學家一深入啲剖析光電效應實驗睇到嘅嘢，就發覺有啲唔對路:p. 60。
首先，諗吓停止電壓（）嘅概念：想像依家設低咗光電效應實驗而 ，條電路度會有一股有返咁上下強嘅電流（）存在；跟住實驗者可以郁手提升  嘅數值，將  設成同  方向相反－由古典電磁學對電流同電壓嘅分析度已知，如果一股電流要抵抗一股相反方向嘅電壓，股電流就會變弱。隨住  數值升， 數值會跌，而  數值去到某個點， 就變咗 0－呢點嗰個  值就係所謂嘅 ，反映啲電子帶有幾多能量（要施幾多電壓先可以令啲電子冇嗮能量，唔再流動）。噉設
做束光嘅強度（詳情可以睇埋波動等嘅概念）；
 做束光嘅頻率；
對於光電效應實驗，用古典物理嘅角度嚟諗解釋就係（簡化噉講）
「
一粒電子掙脫到原子核，表示實係有啲嘢畀咗能量落佢度；喺場實驗當中，電子嘅能量來源應該係射落去嚿金屬度嘅嗰束光。
」
不過實驗結果發現到啲古典物理解釋唔到嘅嘢：
同  有關－如果  低過某個特定嘅數值（門檻值 / ），無論  幾高，；
 同  冇啦掕；
由古典物理嘅角度睇，噉嘅發現好怪異：根據古典物理，好似光噉嘅電磁波係一股股嘅連續嘅波動，帶有能量；而原則上， 反映束光帶有幾多能量，所以理應會左右到每粒電子吸到幾多能量，亦因此理應會影響到 －但正如頭先提到，實質睇到嘅結果係  同  冇啦掕。噉就表示，古典物理做嘅預測錯誤。

光子概念
睇埋：量子力學同光子
為咗解答光電效應嘅問題，有新進物理學家－當中最出名嘅係歐拔·愛因斯坦－就提出咗一個喺當時好革命性嘅諗頭：
「
光呢家嘢好似原子等嘅粒子噉，係一嚿嚿嘅，係所謂嘅光子。光子係一粒粒、冇得砍件嘅，而一條光束入面每『件』能量嘅大細同  成正比。

」
愛因斯坦仲有條式，計到一粒光子嘅能量（）同佢個頻率之間嘅關係：
；
喺條式入面， 係粒光子嘅頻率，而  係普朗克常數。根據愛因斯坦嘅諗法，如果  令到  超過咗個門檻值，噉粒光子撞落去屬於嚿金屬嘅一粒電子度嗰陣，會將佢嘅能量傳畀嗰粒電子，令到嗰粒電子成功噉擺脫佢所屬嗰粒原子飛出嚟。即係話：
；
條式入面左邊嗰橛係「粒光子帶嘅能量」，而右邊嗰橛就係「一粒電子要擺脫嚿金屬所需嘅能量」（）加埋「佢飛咗出嚟後帶有嘅動能」（）。將  執吓嘅話會出：
；
根據愛因斯坦嘅諗法，如果 ，每粒光子帶嘅能量就過唔到 ，噉佢撞落粒電子度嗰陣，粒電子擺脫唔到嚿金屬。當 ，啲電流會冇嗮，即係話啲電子粒粒都淨係得足夠嘅能量擺脫嚿金屬，但冇能力郁同產生電流，噉即係話：
；
跟住再執吓啲式：
；
即係話如果 、 等係已知嘅數值，噉呢條式可以計到相應嘅 。由呢度睇得出，愛因斯坦嘅假說可以做到有得用實驗驗證嘅預測。
「光子」嘅概念影響深遠：最後啲實驗結果係撐咗愛因斯坦個諗法；「光子」呢個概念係量子力學嘅根基之一，而量子力學係現代物理其中一條支柱，廣泛噉畀廿一世紀初嘅物理學家攞嚟了解物質同光响原子同次原子尺度下嘅行為。打後愛因斯坦仲因為佢呢個發現而攞到 1921 年嘅諾貝爾物理學獎。
光電二極管

光電二極管（英文：photodiode），又叫光電二極體，係可以將光轉成電能嘅二極管。傳統嘅太陽能電池就由大面積嘅光電二極管去發電。
光頭

光頭，又叫禿頭，係頭頂無晒頭髮嘅情況，好多時都因為甩頭髮導致嘅，亦有啲情況係自己主動剃光頭，好似和尚。
光頭幫

光頭幫（TomFatKi）係香港獨立Rap男子歌唱組合，2020年開始推出作品，成員包括福正、阿奇、賴泰（肥仔）。出道作品係同蔡承恩（Billy Choi）合唱《天水圍 Gang Gang》。2023年中，組合傳出內訌，其後賴泰（肥仔）宣告退團。之後阿奇、賴泰（肥仔）改組成立行動派。
南華西街道

南華西街道係中華人民共和國廣東省廣州市海珠區轄下嘅一個街道，喺海珠區西北部。轄區總面積1.1平方公里，下轄12個社區，總人口5.83萬人。

參考資料
〈南華西街簡介〉。南華西街道辦事處網站。喺2008-08-30搵到。

外部連結
南華西街道辦事處網站
睇 • 論 • 改 • 歷海珠區政區行政隸屬：中華人民共和國廣東省廣州市　　區政府駐地：江海街道街道：海幢街道 | 赤崗街道 | 新港街道 | 濱江街道 | 素社街道 | 南華西街道 | 龍鳳街道 | 沙園街道 | 瑞寶街道 | 江海街道 | 鳳陽街道 | 南石頭街道 | 華洲街道 | 昌崗街道 | 南洲街道 | 琶洲街道 | 官洲街道 | 江南中街道睇埋：中華人民共和國廣東省鄉級以上政區一覽。
卡爾六世

卡爾六世（Karl VI，1685年10月1號—1740年10月20號）係神聖羅馬帝國皇帝、波希米亞王、匈牙利王、克羅地亞王、塞爾維亞王，同埋奧地利大公（卡爾三世），1711年到1740年在位。喺西班牙王位繼承戰爭期間，佢爭過做西班牙王，稱為「卡洛斯三世」（Carlos III）。佢亦係哈布斯堡王朝最後一位男性成員。
佢喺1711年繼承阿哥約瑟夫一世啲位之後，一直都冇男繼承人。1713年佢發表國事詔書，將佢自己可能有嘅女嘅繼承權，排得高過約瑟夫一世嘅兩個女。喺往後廿幾年，佢一直爭取歐洲各地接受呢份國事詔書，期間佢哋提出唔同要求，包括廢除奧屬尼德蘭嘅貿易公司奧斯坦德公司等等。
卡爾六世喺1740年駕崩。佢所生嘅一仔三女之中，只係得兩個女瑪利亞杜麗莎同埋瑪利亞安娜重喺度，卡爾六世最終由瑪利亞杜麗莎繼承。冇耐法國、普魯士等國反口唔承認國事詔書，爆發咗持續八年嘅奧地利繼承戰爭。
卡爾十四世約翰

卡爾十四世約翰（Karl XIV Johan；1763年1月26號—1844年3月8號）係瑞典挪威聯合王國伯納多特王朝開國國王，1818年到1844年在位。
卡爾列拿

卡爾列拿（英文：Carl Reiner，1922年3月20號—2020年6月29號）係美國演員，主要演出電視喜劇，曾經同另一位演員薛凱撒（Sid Caesar）演出過唔少喜劇作品。
卡爾卡爾

卡爾卡爾係索馬里邦特蘭其中一個州，首府卡爾多。
何文田學生宿舍

香港理工大學學生宿舍（何文田）（英文：Student Halls of Residence (Homantin)）係香港理工大學一棟學生宿舍，喺九龍老龍坑佛光街15號，2012年落成。佢近住何文田站，同校園大概有20-30分鐘步程。宿舍高25層，分6個堂，有1650個宿位。
何文田公園

何文田公園，香港公園之一，遊樂場之一，喺何文田忠義街一號，英文叫Ho Man Tin Park。行政上歸九龍城區。設施有硬地球場、 籃球場、 排球場、 手球場、 緩跑徑、健身徑。以及七人足球場。
何文田政府合署

何文田政府合署係香港一座政府合署，喺九龍何文田忠孝街88號，1992年啟用。入面設施包括政府化驗所、路政署總辦事處。
何文田游泳池

何文田游泳池（英文：Ho Man Tin Swimming Pool），係香港九龍九龍城區嘅一個公眾游泳池，喺何文田忠義街1號何文田康樂中心，由康樂及文化事務署管理。
何文田

何文田（英文：Ho Man Tin），香港一地，喺九龍半島中部，住宅區來。初時村仔來，喺芒角（後尾旺角）南便。如今指佢東面，九龍半島中部山地，即係旺角東面連埋九龍山。按戰前黃佩佳所寫，何文田原寫河門田，訛讀轉寫為何文田。
何文田山道

何文田山道位於香港九龍城區，係何文田山一條路，響何文田街後面，另一邊駁去衛理道。
何文田街

何文田街（英文：Ho Man Tin Street），係香港九龍何文田嘅一條馬路，由窩打老道開始，去到何文田山道。
何文田官立中學

何文田官立中學（簡稱何官或HGSS, HMTGSS；英文：Homantin Government Secondary School）係香港嘅官立中學，喺九龍何文田區。學校佔地大約5,000平方米。嗰間校初中分英文班（T、S）同中文班（H、M）。高中就以選修科分班。精英班H班。

歷史
何文田官立中學喺1959年創校，當時係香港第三間官立中文中學，其餘兩間官立中文中學分別係元朗公立中學同金文泰中學。
創校初時學校校舍係軍營式建築物，座落喇沙書院舊嘅校址，即係而家嘅巴富街8號，當時稱為巴富街官立中學，首年招生132人，全部都係男生。
1961年香港政府決定重建校舍，期間學校搬過幾次，首先借用九龍牛津道賽馬會實用中學上堂，第二年搬去九龍工業學校，第三年初中部搬去福華街實用中學，高中部都係借用九龍工業中學。
1964年4月3日新校舍落成，5月4日全體師生返去現址永久校舍，9月開始招收女生，11月10號由港督戴麟趾主持揭幕禮。
1969年，學校改名為何文田官立中學。
1978年中一至中三增設特殊教育組，專為弱聽學童而設。
1988年9月英文校名改為Homantin Government Secondary School，加設中七課程。
現時全校面積5000平方米，有家長教師會資源室、數碼角、圖書館、溫室、小型足球場、社工室、輔導室、學生會室、學生活動中心、英語活動室、多媒體學習室、電腦室（2間）、電腦輔導學習室、學科特別室（5間）、教學資源室、小食部、家政室、設計與科技室、童軍室等嘅設施。此外，全部教室及禮堂都有冷氣同資訊科技教學設施。
何文田站

何文田站（粵拼：ho4 man4 tin4 zaam6；英文：Ho Man Tin Station）係港鐵觀塘綫同屯馬綫嘅車站，響香港九龍城區老龍坑。
個站喺2016年10月23號隨觀塘綫延長而啟用。2021年6月27號開始成為觀塘綫同屯馬綫第二個轉車站。

車站結構
何文田站設喺老龍坑忠孝街同漆咸道北/仁風街之間，原本係山谷道邨嘅地。喺合併方案建議下，個站會發展成大型綜合轉車站，包括上下兩層月台，分別畀屯馬綫同埋觀塘綫列車停站，兩層月台呈十字型交叉。

利用狀況
車站實際位置位於老龍坑漆咸道北地底同忠孝街之間嘅一幅山坡之上，車站附近有少量住宅、辦公室同社區綜合大樓。但係人口集中嘅大型屋邨都喺山上或者山下，所以車站設有往來山上出口嘅升降機或者山下嘅天橋。由車站向山上行有兩個購物商場——愛民廣場同何文田廣場，但係位置遠離車站出口，無論由最近嘅B2出口前往愛民廣場都需要行十分鐘，更唔好講用車站最高嘅A3出口到何文田廣場需時廿幾分鐘咁耐，用車站B1出口前往家維邨商場雖然最近亦需要行接近十分鐘。另外由於愛民邨起喺忠孝街嘅「兩側」，但站內嘅指示牌推介使用由A3出口到達，但到達嘅其實係建築喺愛民廣場上面其中四座，要到達沿公主道興建嘅五座樓宇實際上應該利用B2出口到達，亦同樣造成不便。有見及此，港鐵喺站裏面張貼通告指示去何文田邨及愛民邨嘅乘客可以喺B2出口附近搭小巴綫8M。
服務對象主要係居住喺鄰近嘅居民、返班人士、鄰近學校學生、香港公開大學（改稱香港都會大學）學生同香港理工大學宿舍學生。只係開通咗觀塘綫嘅時期，從L2層嘅車站大堂需要落4層先能夠到達L7層嘅觀塘綫月台，所以除咗上下晝繁忙時間因為鄰近嘅漆咸道北塞車而吸引乘客乘搭之外，整體嘅出入閘人流會較少。每日夜晚、星期六、日同公眾假期，人流會更加少。所以，何文田站係港鐵觀塘綫17個車站當中其中一個人流較少嘅車站。隨住屯馬綫落成啟用，目前每日都有唔少乘客利用本站轉車。
由於巴士受港鐵影響而削減班次，故此現時已吸引部分市民改用呢個站出行。另外，由於車站出入口係免費使用，所以亦吸引部分市民利用升降機、扶手電梯等來往山上同紅磡。

車站歷史
俟住何文田站上斜路段（2017年）
何文田站喺2011年7月25號開始起，2016年10月23號隨觀塘綫延長而啟用。2021年6月27號起，屯馬綫經過本站並且設站，令本站成為觀塘綫同屯馬綫第二個轉車站（第一個係鑽石山站）。
卡域克費格斯

卡域克費格斯（Carrickfergus），當地又叫卡域克（Carrick），係英國北愛爾蘭一座城，人口2.8萬。
卡塔爾足球代表隊

卡塔爾足球代表隊係代表卡塔爾嘅足球隊，由卡塔爾足球總會打理，會出席國際足球賽事好似世界盃咁。
2019年，佢哋首度贏出亞足協亞洲盃。
卡塔爾以主辦國身分，攞到2022年FIFA世界盃決賽週嘅參賽資格，但响嗰屆決賽周嘅表現令人失望，首圈出局，係FIFA世界盃史上，第二隊首圈出局兼歷嚟成績最差嘅東道主。
卡塔洛

卡塔洛（Catalão）係巴西戈亞斯州南面一個城市，主要靠農業搵食。
卡塔爾旅遊局

卡塔爾旅遊局係卡塔爾其中一個政府部門，專門負責制定同埋管理任何同卡塔爾旅遊業發展同推廣有關嘅事務，譬如負責管理簽證。而家卡塔爾旅遊局畀海灣阿拉伯國家合作委員會成員國國民完全唔使簽證，另外為34國提供90日免簽；為46國提供30日免簽。
卡塔爾航空

卡塔爾航空（英文：Qatar Airways）係卡塔爾最大嘅國家航空公司，由卡塔爾政府全數持有，總部設響多哈。
卡域克

卡域克（Michael Carrick，1981年7月28號—）係英倫前足球員，打中場，曾經係英超球會曼聯嘅中場球員。佢擅於控制比賽節奏同長傳。2018年5月宣佈退休。

球會生涯
卡域克後生時曾經效力一間非職業球會，之後喺1999年得到韋斯咸嘅一紙合約，並成為職業球員。喺成為職業球員第一年，卡域克被外借去當時係英甲球會嘅伯明翰城同埋史雲頓，以增加卡域克對球賽嘅經驗同了解職業球賽同非職業球賽之間嘅分別。
喺外借嘅半年，卡域克總共上陣8場聯賽，攻入兩球。2000年至2001年球季，卡域克返韋斯咸，並成為球會正選球員，翌年，20歲嘅卡域克取得「英格蘭全年最佳年青候球員」提名，2002年至2003年，韋斯咸喺聯賽中以第18位降落英甲，而卡域克並未離隊，同球會一齊喺2003年至2004年嘅英甲上陣，但喺升班附加賽以一球輸畀水晶宮，未能重返英超，而卡域克喺嗰季共上陣35場聯賽，入1球。
韋斯咸返唔到英超，卡域克決定離開球會，選擇加盟英超球會，佢嘅決定分別引起咗水晶宮、西布朗、愛華頓、樸茨茅夫同埋阿仙奴嘅爭奪，但卡域克並冇加盟以上球會，反而着起熱刺波衫。
喺托定咸熱刺中，卡域克喺2005年12月3號對新特蘭嘅聯賽取得喺新球會嘅第一球入球，喺球會中取得正選位置。
2006年7月28號，曼聯同熱刺達成協議，成功買入卡域克，轉會費約1860萬英鎊，被稱為「1860萬先生」。卡域克從曼聯領隊阿力士·費格遜手中接過曼聯16號傳奇波衫，意味住佢會為接替堅尼做曼聯中場，而曼聯領隊費格遜亦表示希望卡域克可以取代堅尼嘅位置。
2008年5月21號，卡域克喺歐洲聯賽冠軍盃決賽上陣120分鐘，並喺互射十二碼入波，最終以6-5贏咗車路士，得到事業上第一個歐洲聯賽冠軍盃嘅獎牌。
卡域克一度成為曼聯中場線上嘅絕對主力。佢為球隊取得5次英超冠軍，一次英格蘭聯賽盃冠軍，一次世界冠軍球會盃冠軍同一次歐洲聯賽冠軍盃冠軍。

國家隊生涯
喺國家隊方面，卡域克喺2000年奪得21歲以下歐洲國家杯冠軍，而喺2001年3月，卡域克以國腳身份首度正選上陣對墨西哥。2005年5月嘅美國之旅，卡域克再度入選，後來嘅2006年世界盃，卡域克入選國家隊，並喺對巴拉圭嘅分組賽中取得上陣機會。時至今日，卡域克面對強大嘅競爭，故此佢喺國家隊嘅上陣次數並唔多，佢嘅主要競爭對手有謝拉特，林柏特同巴利。

個人生活
卡域克有個細佬叫Graeme Carrick（1985年4月3號出世），佢都曾經效力韋斯咸，但係受咗重傷。佢而家係一個英格蘭足球總會技能教練。佢先前喺紐卡素學院工作，訓練U10s同埋U16s嘅青年軍。
2007年6月16號卡域克同莉沙露芙咸（Lisa Roughead）結婚，卡域克同英格蘭足球代表隊嘅謝拉特同埋加利尼維利不約而同喺呢一日同另一半拉埋天窗。
2008年4月，莉沙生咗一個女，名叫路易絲（Louise）。2010年4月30號生咗一個仔Jacey。

球會
截至2011年2月28號。
卡坦扎羅

卡坦扎羅（意大利文：Catanzaro）係意大利卡拉布利亞首府，人口9萬。
維基同享有多媒體嘅嘢：Catanzaro
卡坦扎羅省

卡坦扎羅省（粵音：kaa1 taan2 zaat3 lo4 saang2，意大利文：Provincia di Catanzaro）係喺意大利卡拉布利亞嘅一個省。面積加埋2,391平方公里，2005年有368,923人喺呢度住緊。佢嘅首府係卡坦扎羅。
卡塔爾

面積• 總計11,586 km2（4,473 sq mi）（第158名）人口• 2020年估計2,795,484（第139名）• 2010年普查1,699,435（第148名）• 密度241/km2（624.2/sq mi）GDP（PPP）2016年估算• 總計3,344.91億美元（第50名）• 人均129,726美元（第1名）GDP（國際匯率）2016年估算• 總計1,565.95億美元（第55名）• 人均60,732美元（第4名）堅尼系數（%，2007年）41.1中HDI（2018年）▼ 0.848極高 · 41貨幣里亞爾（QAR）時區UTC+3 （UTC+3）行車方向靠右電話區號+974ISO 3166代碼QA互聯網頂級域.qaقطر.卡塔爾喺世界上嘅位置∗由於唔同嘅排名表計法未必一樣，上面嘅排名（第幾名/位）同個一覽表入面個排名未必一樣。∗IMF網站嘅人均GDP數字，同用GDP除以上面人口數得出嚟嘅數有可能唔一樣。
卡塔爾（Qatar），又譯喀他、卡達，係西亞中東嘅一個酋長國，屬於遜尼派阿拉伯國家，首都多哈。卡塔爾絕大部分領土畀波斯灣所圍繞，得南部疆域同沙特阿拉伯接壤，卡塔爾係海灣阿拉伯國家合作委員會成員。

名
中文「卡塔爾」係譯自英文嘅Qatar，而Qatar可能嚟自於英文嘅「Qatara」。依家一般相信Qatara係指卡塔爾一個廢棄嘅城鎮「祖巴拉」（الزبارة‎），佢以前係個經濟繁榮嘅港口。

政區
2004年起嘅卡塔爾行政區劃
由2004年開始，卡塔爾劃分咗7個大區（阿拉伯語：baladiyah（英文：baladiyah））。
北部區
豪爾
烏姆錫拉勒
戴揚
賴揚
多哈
沃克拉
基於統計需要，大區進一步劃分做98個地區（截至2010年 (2010-唔見咗必要嘅參數 1=月份！)[update]），再細分為鄉（block）

政治
卡塔爾係君主立憲非民主制嘅酋長國，家族世襲，禁止任何政黨活動，唔受國際法院嘅強制管轄權。

外交
卡塔爾係石油輸出國組織嘅早期成員同海灣阿拉伯國家合作委員會嘅創始成員之一，亦都係阿拉伯聯盟嘅成員，雖然係帝制國家，但響軍事上獲得美國支持。
卡塔爾同各種外國勢力嘅互動相當頻繁，允許美軍為咗攻打伊拉克同阿富汗而用佢哋嘅空軍基地。卡塔爾同時同伊朗簽咗一項防務合作協議，令雙方可以共同擁有世界上最大嘅天然氣田。

人口
多哈天際線
人口年份人口±%1904 27,000—    1970 111,133+311.6%1986 369,079+232.1%1997 522,023+41.4%2004 744,029+42.5%2010 1,699,435+128.4%2013 1,903,447+12.0%2016 2,545,000+33.7%來源：Qatar Statistics Authority (1904–2004); 2010 Census; 2013 est. 2016
由於卡塔爾高度依賴外籍勞動力，所以人口數量有較大程度嘅波動，喺2017年初，卡塔爾人口大約有260萬人，其中只有313,000係卡塔爾公民（12％），其餘230萬人係僑民，非阿拉伯外國人係卡塔爾主要人口組成；印度人（英文：Indians in Qatar）係最大社群，約65萬人，依次為尼泊爾人（英文：Nepalis in Qatar）35萬、孟加拉人28萬、菲律賓人（英文：Filipinos in Qatar）26萬、埃及人20萬、斯里蘭卡人14.5萬以及巴基斯坦人（英文：Pakistanis in Qatar）12.5萬。
卡塔爾首次人口紀錄喺1892年進行，由鄂圖曼帝國進行，嗰次統計只記錄城市居民，當年總人口為9,830。
根據2010年人口普查，卡塔爾人口為1,699,435.卡達統計局於2013年1月估計該國人口為1,903,447，其中男性為1,405,164人；女性為498,283人，而首次人口普查於1970年進行，當時人口為111,133。人口喺2000年代增長咗3倍，由2001年嘅60萬人，至2011年約180萬人，由於對男性勞動力嘅需求，造成性別失衡，女性僅佔四分之一人口。

宗教
卡塔爾嘅清真寺
卡塔爾宗教(2010年)
伊斯蘭教 (68.2%)  基督宗教 (15.6%)  印度教 (11.3%)  佛教 (3.1%)  其他 (0.7%)  無信仰 (0.9%)
伊斯蘭教係卡塔爾嘅主要宗教同國教，但係仍然存在其他宗教信仰，大多數卡達公民信仰為屬瓦哈比派、薩拉菲運動，約有20％穆斯林屬什葉派，其餘穆斯林派別則較少。整體而言，穆斯林佔67.7％、基督徒佔13.8％、印度教佔13.8％、佛教佔3.1％，其他宗教或無信仰者佔1.6％。根據卡達憲法，伊斯蘭教法則為卡達立法嘅主要法源。
基督徒人口幾乎係外國人，由2008年開始，基督徒被允許喺政府捐贈嘅土地起教堂，但係外國人嘅傳教活動仍被禁止，喺卡塔爾嘅教會包括馬克·托馬敘利亞教會（英文：Malankara Mar Thoma Syrian Church）、瑪蘭卡正統敘利亞教會（英文：Malankara Orthodox Syrian Church）、天主教的杜哈玫瑰聖母堂（英文：Catholic Church of Our Lady of the Rosary (Doha)）同聖公宗的顯現堂，另有兩處耶穌基督後期聖徒教會教堂（英文：ward (LDS Church)）。但響2008年政府批准一啲教堂進行彌撒。

語言
阿拉伯語係卡塔爾官方語言，卡達阿拉伯語（英文：Qatari Arabic）則係當地方言，卡達手語（英文：Qatari Sign Language）則為聽障人士使用，英語則常被作為第二語言以及通用語，尤其喺商業領域，卡塔爾採取行動，以保存阿拉伯語不被英語入侵 。

教育
呢幾年，卡塔爾政府非常重視教育。每個兒童可以享受由幼稚園去到高中嘅免費教育。卡塔爾第一間大學係卡塔爾大學，響1973年成立。

運動
同其他中東國一樣，足球係卡塔爾最受歡迎嘅運動，其次係木球。2010年12月，卡塔爾申辦2022年世界盃成功，將會係中東國家有史以嚟舉辦最大型嘅體育盛事。卡塔爾亦曾經舉辦2006年亞洲運動會、WTA巡迴賽總決賽、2011年亞洲盃足球賽同2011年泛阿拉伯運動會。
前450年代

前450年代係指前459年去到前450年之間嗰十年嘅年代。
史密夫預測器

史密夫預測器（Smith predictor）係一種唔靠另開觀察器，而係直接參考個控制環節、嚟預測控制變量變化嘅預測型控制器。佢係由Otto J. M. Smith（英文：Otto J. M. Smith）喺1957年發明嘅，嚟應對啲延遲明顯嘅場合，譬如喺長程傳送帶上高運輸工件。
史密夫預測器個主要惗法係假定個受控過程係由兩橛 - 即時部份、純延時部份鬭埋嘅，並且喺預測器入邊都挃一個同原有過程平行一致嘅模型，之不過個模型佢入邊嘅即時模型跟純延時模型嘅輸出會著單獨抽出。其中即時模型嘅模擬輸出會經負回輸傳到控制器之前同個輸入進行比較；作為歷經純延時模型嘅結果，即預測嘅受控結果，會著攞嚟找平個實際受控結果、得到，再經負回輸傳返去同個輸入進行比較。總體嚟講相當於。若果個模型同現實模型好啱，噉個帶有史密夫預測器嘅迴路可以實現好好嘅控制效果。
另一種常用嘅實現方式係直接喺即時模型後尾鬭一橛嘅轉換延時模型，得到嚟同輸入進行比較，而唔去掂原本個受控過程嘅輸出同埋負回輸，即相當於。
史密斯威森軍警型左輪手槍

史密斯威森軍警型（目前廠方定名：十型，俗稱：點三八）係美國史密夫威爾信（Smith & Wesson）出嘅一款.38口徑單/雙動式左輪手槍，採用 K型槍框。

概述
最早一批史密斯威森軍警型係喺1899年出廠，並先後俾多個國家嘅警察同軍隊採用，二戰到越戰期間更係美軍嘅其中一款制式手槍。史密斯威森軍警型可以裝6 粒.38口徑子彈，威力唔算大，但係到而家仍然有多國警察（包括香港警察）裝備。

史
1889年，柯爾特設計出世上第一款彈巢由側邊打開嘅轉輪手槍。史密夫威森公司喺 1896年仿效呢個設計， 製造咗 「點三二口徑手動退彈型」左輪手槍（Smith & Wesson .32 Hand Ejector）。
1899年，史密夫威森公司推出發射點三八口徑嘅「點三八口徑手動退彈型」（Smith & Wesson .38 Hand Ejector），發射點三八長柯爾特子彈（.38 Long Colt）。史密夫威森公司向美軍供應咗大約三千把「點三八手動退彈型」，令呢款手槍得到另一個名：「點三八軍警型」（.38 Military & Police Model）。
同年，美軍喺菲律賓戰場上發現點三八長柯爾特子彈威力唔夠，史密夫威森公司馬上開發出點三八特種彈（.38 Special），並且改裝旗下嘅點三八軍警型手槍，令呢啲手槍可以發射點三八特種彈。呢個時期嘅點三八特種彈依然係裝填黑火藥嘅。
1957年起，史密夫威森公司開始將佢哋生產嘅槍械以數字命名，軍警型被命名為十型。

K38 Target Masterpiece 以及 K38 Combat Master
軍警型加上可調式照門就成為咗K38 Target Masterpiece。K38 Target Masterpiece主攻體育競技市場，一般裝配六英寸或者八又八分三英寸槍管。隨後，史密夫威森推出四英寸版本，命名為K38 Combat Master，主攻執法單位、獵人、野外活動人仕市場。
1957年起K38 Target Masterpiece被史密夫威森重新定名為十四型，而K38 Combat Master就被重新定名為十五型。

勝利型（Victory）
勝利型係第二次世界大戰時，美國向盟國輸出嘅軍警型手槍。通常喺槍身登記編號前面多咗一個「V」字。雖然有少量勝利型裝配六英寸槍管，但通常勝利型係裝配四英寸槍管嘅。輸出英國、加拿大、澳洲、紐西蘭、南非等地嘅勝利型發射比較短身嘅點三八史密夫威森彈（.38 S&W）或者英式 三八/二百彈（38/200）。
另外，由於勝利型係戰時生產嘅武器，勝利型嘅槍身表面處理比其他軍警型略為粗糙。勝利型嘅槍柄通常裝咗一個圈，用嚟加裝槍繩。

六四型
六四型其實同十型一樣，只係六四型嘅槍身、槍管、同彈巢係用不锈鋼製造，而十型係用碳鋼製造。
相對於固定照門嘅十型，裝配可調式照門嘅十五型嘅不銹鋼版本係六七型。

點三五七版本
1974年，史密夫威森將生產線上面嘅十型第六版改裝，令十型第六版改為可以發射點三五七密林彈。最終令十型第六版獨立於十型系列之外，產生出尺寸相近，但發射點三五七密林彈嘅「十三型」。相對於十型嘅不銹鋼版六四型，十三型嘅不銹鋼版本係六五型。

細微修改
自史密夫威森軍警型喺1957年被重新命名為十型後，廠方先後做過十幾次細微修改。修改過嘅版本會喺型號後面附帶一個數字，用嚟顯示係第幾次修改，例如 10-1、10-2....等等。目前（2015年6月）最新嘅版本係 10-15。
史密森尼學會

史密森尼學會（Smithsonian Institution）係美國一個半官方嘅博物館管理機構，1846年開張，總部喺華盛頓特區。
史察福

史察福（英文：Stratford，又譯斯特拉福特、史翠福），係英國倫敦嘅一個地方，係倫敦紐咸區嘅一部分。史察福位於倫敦查令十字以東北六英里（十公里），係倫敦都市規劃藍圖其中一個核心。史察福火車站係東倫敦重要嘅交通樞紐。
史察福本來係一條農村，隸屬雅息士郡。1839年，鐵路網開到史察福，將史察福變成一個工業區。二十世紀中，史察福成為韋斯咸區嘅政經中心。1965年大倫敦成立，將史察福納入範圍之內。近年，史察福由工業區轉型做商業、文化區，並喺2005至2011年間大規模重建，將荒廢咗嘅工業用地變成2012年倫敦奧運主場伊利沙伯奧運公園。

地名
史上第一次有文獻記載「史察福」呢個地方係1067年嘅事。當時嘅古英語地名串法係Strætfordi，字面解釋係「大路上嘅漫水橋」。呢條漫水橋係由倫敦去高車士打嘅羅馬大路中，要過李河(River Lea)嘅必經之路。附近嘅寶區亦都曾經用過Stratford呢個名，所以史察福又會用Estratford「東史察福」、Statford Hamme「咸區嘅史察福」（指韋斯咸）、或者Abbei Stratford「修道院史察福」，方便搞清楚兩條村。

發展史
史察福本來係一條農村，好近倫敦，所以嗰度嘅農產品大有市場。晌十八世紀，史察福一帶出名種薯仔，薯仔產業一路蓬勃至十九世紀中葉。最早入主史察福嘅工業係一間陶瓷廠。兩位本地瓷器師傅(Edward Heylin同埋Thomas Frye)用一個晌1744年申請咗專利嘅方法，喺史察福開工廠，燒製低溫瓷器。
史察福火車車廠1921年個樣
十九世紀初，史察福變成一個交通樞紐，交通公具有巴士、馬車、同埋蒸氣車。一個鐘有四班公共交通由史察福入倫敦，重有一個鐘一班車由東盎格利亞各地路過史察福入倫敦。李河上又有船塢，滿足呢度運輸業同製造業需要，史察福嘅皇家船塢(en:Royal Group of Docks)甚至一度成為全世界最大嘅人工港口。英國大東鐵路又喺史察福起咗一個轉車站同埋一個車廠，作為由倫敦去劍橋同埋高車士打途中嘅大站。呢個車廠越做越大，高峰期有成2500個僱員。呢啲僱員好多都住喺呢度，催生「新史察福鎮」，十九世紀中葉人口有兩萬咁多。呢個車廠一直運作到1991年先執笠，運作百幾年間整咗1682個火車頭、5500卡載客車廂、33000卡載貨車廂。
史察福同東倫敦好多其他地方一樣，二十世紀期間受到去工業化嘅影響。This was compounded by the closing of the London Docks in the 1960s.[17]Around this time, the Stratford Shopping Centre was built, beginning efforts to guide the area through the process of transformation from a working-class industrial and transport hub to a retail and leisure destination for the contemporary age.[16] These efforts continued with the Olympic bid for Stratford, and the ongoing urban regeneration work going on there.[18]
史密斯高文

史密斯高文（粵拼：si2 mat6 si1 gou1 man4，英文：Séamus Coleman，1988年10月11號—）係愛爾蘭男足球員，踢後衛，2006年出道。

葳蕤史
呢節要加長。
黑池
英格蘭足球冠軍聯賽附加賽冠軍：2010年；
史度拉利

史度拉利（意大利文：Marco Storari，1977年1月7號—）係意大利足球員，司職門將，效力緊意大利甲組足球聯賽球隊祖雲達斯。
史小鵬

史小鵬，係中國音樂製作人同結他手。佢喺北京迷笛音樂學校畢業。

簡歷
佢喺《我是歌手2》為羅琦編曲。